Hlaudi appelleer teen arbeidshofuitspraak | Maroela Media
Hlaudi appelleer teen arbeidshofuitspraak
Hlaudi Motsoeneng. Foto: Juran van den Heever
Hlaudi Motsoeneng, voormalige bedryfshoof van die SAUK, het appèl aangeteken teen 'n onlangse uitspraak in die arbeidshof.
Die hof het vroeër vandeesmaand beslis Motsoeneng is aanspreeklik vir die kostes van die SAUK 8-saak.
Volgens Anton van der Bijl, hoof van Solidariteit se Sentrum vir Billike Arbeidspraktyke is dit duidelik dat Motsoeneng besig is om die onvermydelike te vertraag. "Wat hy egter gou sal besef is dat hy ons nie moeg kan litigeer nie, en dat hy uiteindelik verantwoording sal moet doen vir die skade wat hy aan so baie mense berokken het. Ons sien uit om hom in die appèlhof teen te staan," het Van der Bijl gesê.
Die arbeidshof in Johannesburg het op 8 September beslis dat Motsoeneng, die SAUK en Simon Tebele, die voormalige waarnemende hoof van nuus by die SAUK, aanspreeklik gehou moet word vir die onregmatige afdanking van die SAUK 8 verlede jaar. Die uitspraak beteken dat Motsoeneng, Tebele en die openbare uitsaaier elk 'n gedeelte van die regskoste moet betaal.
Die kostebevel-aansoek het gekom nadat die SAUK 8 suksesvol was in hul hofaansoek om hul afdanking deur die openbare uitsaaier teen te staan. Die agt persone is afgedank nadat hulle Motsoeneng se opdrag teëgegaan het dat geen gewelddadige betogings op die uitsaaier se platforms uitgesaai mag word nie.
Lees alle vorige berigte oor Hlaudi Motsoeneng op Maroela Media.
Hlaudi Motsoeneng SAUK8
Polisieminister vergader met AgriSA oor landelike veiligheid
Man vlug wat Rolls Royce wou steel
Kan alle ander amptenare nie ook aanspreeklik gehou word vir die wanbesteding wat daagliks plaasvind nie?
Tammy · 2 jaar gelede
Hoekom is appel in die eerste plek toegestaan aan hom??????? Dit moes net eenvoudig geweier gewees het. Hoop hy gaan die koste van die appelsaak OOK betaal. Die belastingbetalers is moeg vir hierdie tipe optrede!!!!!
Welkom in n demokratiese land.
BETAAL PAPA BETAAL!!!!!!!!!!!!!!!!!
Waaroor huil hy nou oor die kostes. Hy het miljoene gekry by Mutlitchoice wat is sy probleem?
Alida met die finansiele gemors waarin hy die SAUK gelaat het is dit sterk te betwyfel of hy sy eie begroting kon bestuur – sy fonteintjie het heel moontlik nou totaal en al opgedroog – ek twyfel egter of sy regsspan dit besef.